Document ID: 31997D0656

Title and Content:
ΑΠΟΦΑΣΗ ΤΗΣ ΕΠΙΤΡΟΠΗΣ της 2ας Οκτωβρίου 1997 για την τροποποίηση της απόφασης 93/53/ΕΟΚ περί συστάσεως μιας επιστημονικής επιτροπής για τις ονομασίες προέλευσης, τις γεωγραφικές ενδείξεις και τις βεβαιώσεις ιδιοτυπίας (Κείμενο που παρουσιάζει ενδιαφέρον για τον ΕΟΧ) (97/656/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, Εκτιμώντας: ότι πρέπει να καθορισθούν επακριβώς οι όροι που πρέπει να τηρούν τα μέλη της επιτροπής κατά την άσκηση των καθηκόντων τους, ΑΠΟΦΑΣΙΖΕΙ: Άρθρο μόνο Η απόφαση 93/53/ΕΟΚ τροποποιείται ως εξής: 1. Το κείμενο της πρώτης φράσης της πρώτης παραγράφου του άρθρου 6 αντικαθίσταται από το ακόλουθο κείμενο: «Η θητεία των μελών είναι τριετής.» 2. Το κείμενο της δεύτερης παραγράφου του άρθρου 6 αντικαθίσταται από το ακόλουθο κείμενο: «2. Μετά τη λήξη της τριετούς ή της διετούς περιόδου, ανάλογα με την περίπτωση, τα μέλη, ο πρόεδρος και ο αντιπρόεδρος εξακολουθούν να ασκούν τα καθήκοντά τους μέχρις ότου εξασφαλιστεί η αντικατάστασή τους ή η ανανέωση της θητείας τους.» 3. Το κείμενο του άρθρου 9 αντικαθίσταται από το ακόλουθο κείμενο: «Άρθρο 9 1. Με την επιφύλαξη των διατάξεων του άρθρου 214 της συνθήκης, τα μέλη της επιτροπής υποχρεούνται να μη διαδίδουν πληροφορίες των οποίων έλαβαν γνώση κατά τις εργασίες της επιτροπής εφόσον ο αντιπρόσωπος της Επιτροπής τα πληροφορεί ότι η αιτούμενη γνώμη αφορά θέμα εμπιστευτικού χαρακτήρα. 2. Δεν δύνανται να χρησιμοποιήσουν τις πληροφορίες των οποίων έλαβαν γνώση κατά και μετά τη θητεία τους ως μέλη της επιτροπής, για επαγγελματικούς σκοπούς.» 4. Προστίθεται το ακόλουθο άρθρο 10: «Άρθρο 10 Τα μέλη δεσμεύονται να αποφύγουν κάθε σύγκρουση συμφερόντων κατά την άσκηση των καθηκόντων τους.» Βρυξέλλες, 2 Οκτωβρίου 1997.

Classification Labels:
820
685
710
668

Label Descriptions:
{"820": "Πνευματική ιδιοκτησία", "685": "ΠΑΡΑΓΩΓΗ, ΤΕΧΝΟΛΟΓΙΑ ΚΑΙ ΕΡΕΥΝΑ", "710": "Τρόφιμα", "668": "ΑΓΟΡΑΝΟΜΙΚΗ ΝΟΜΟΘΕΣΙΑ"}

EuroVoc IDs (Original): 13
5769
2817
2477
2735
2734

EuroVoc IDs (Expanded): 13
5769
2817
2477
2735
2734

Dataset Source: meu

Split: train